Sajtóközlemény

**„Ne legyen áldozat!”**

**Uniós támogatásból pályázati program valósul meg „az áldozattá válás megelőzése, áldozatsegítés szombathelyen” címmel**

2013. 10. 02.

***A Pálos Károly Szociális Szolgáltató Központ és Gyermekjóléti Szolgálat, mint főpályázó, és a Vas Megyei Kormányhivatal, mint konzorciumi partner együttesen 120.438.372 Ft uniós támogatást nyert „Az áldozattá válás megelőzése, áldozatsegítés Szombathelyen” című, TÁMOP-5.6.1.C-11/2-2011-0027 azonosítószámú projekt megvalósítására az Új Széchenyi Terv Társadalmi Megújulás Operatív Program keretében. A projekt 2013. július 1. és 2015. 06. 30. között valósul meg. A megvalósítás során az állami és nem állami szervezetek szoros összefogása jön létre a lakosság biztonságának, segítésének érdekében.***

A Vas Megyei Kormányhivatal Igazságügyi Szolgálata, mint az állami áldozatsegítés feladatainak ellátására kijelölt szervezet, a megyei rendőr-főkapitányság, valamint az önkormányzati és civil szervezetek együttműködésében megvalósuló projekt célja az, hogy a városban működő szervezetek szolgáltatásai, illetve a szakemberek különböző fókuszú tevékenységei helyi szinten összekapcsolódjanak egy komplex és hatékony ellátórendszer érdekében. A projekt az áldozatok számára a személyre szabott, szükségleteiknek megfelelő segítség nyújtására fókuszál, a rendszer átjárhatóságát biztosítja a szoros együttműködések révén, valamint a lakosságot tájékoztatja az áldozattá válás elkerülésének módszereiről. A szakemberek jól hasznosítható információkat, eszközöket nyújtanak minden érdeklődő szombathelyi állampolgárnak a biztonságérzetük növelése, áldozattá válásuk megelőzése érdekében, az áldozattá vált személyeknek pedig eddig nem létező, új terápiás lehetőségeket, önvédelmi és konfliktuskezelő technikákat kínálnak.

A projekt célja továbbá a különféle szakterületeken áldozatokkal kapcsolatba kerülő szakemberek érzékenységének, tudásának növelése, empatikusabb munkavégzésre ösztönzése.

 Kapcsolat: Zsoldos Andrea projektmenedzser 94/505-281, zsoldos.andrea@paloskaroly.hu